
PARLAMENTUL ROMÂNIEI

CAMERA DEPUTAŢILOR

Comisia pentru drepturile omului, culte 


Bucureşti, 18.09.2003

şi problemele minorităţilor naţionale 



P.l. 435/2003



Către,



Biroul permanent al Camerei Deputaţilor



În conformitate cu prevederile art.91 din Regulamentul Camerei Deputaţilor, vă înaintăm alăturat RAPORTUL asupra proiectului de Lege pentru aprobarea Ordonanţei de urgenţă a Guvernului nr.13/1998 privind restituirea unor bunuri imobile  care au aparţinut comunităţilor cetăţenilor aparţinând minorităţilor naţionale din România, trimis spre dezbatere în fond, în procedură de urgenţă, Comisiei pentru drepturile omului, culte şi problemele minorităţilor naţionale, cu adresa nr.435 din 30 mai 2003, înregistrat sub nr.25/333 din 1 iulie 2003.



În raport de obiectul şi conţinutul său, proiectul de lege face parte din categoria legilor organice.

PREŞEDINTE,

Nicolae Păun

asupra proiectului de Lege pentru aprobarea Ordonanţei de urgenţă a Guvernului nr.13/1998 privind restituirea unor bunuri imobile  care au aparţinut comunităţilor cetăţenilor aparţinând minorităţilor naţionale din România



În conformitate cu prevederile art.89 şi 107 din Regulamentul Camerei Deputaţilor, Comisia pentru drepturile omului, culte şi problemele minorităţilor naţionale a fost sesizată pentru dezbatere în fond, în procedură de urgenţă, cu proiectul de Lege pentru aprobarea Ordonanţei de urgenţă a Guvernului nr.13/1998 privind   restituirea   unor bunuri imobile  care au aparţinut comunităţilor cetăţenilor aparţinând minorităţilor naţionale din România, trimis de Biroul permanent al Camerei  Deputaţilor  cu adresa nr.435 din 30 iunie 2003, înregistrat cu nr. 25/333/1 iulie 2003.



Proiectul de lege a primit aviz favorabil, în forma adoptată de Senat, de la:

· Comisia juridică, de disciplină şi imunităţi
- aviz nr. 435/3.07.2003

· Comisia pentru administraţie publică, amenajarea teritoriului şi echilibru ecologic 






- aviz nr. 26/1363/19.08.2003

Senatul a adoptat acest proiect de lege în şedinţa din 25 iunie 2003.

În şedinţa din 27 august 2003 comisia a amânat dezbaterea proiectului de lege în vederea formulării de amendamente.



În conformitate cu prevederile art.69 din Regulamentul Camerei Deputaţilor, membrii comisiei, în urma examinării în şedinţa din 17 septembrie 2003, a proiectului de lege, a avizului Consiliului Legislativ şi a avizelor comisiilor permanente, au constatat că:

· obiectul de reglementare îl constituie aprobarea Ordonanţei de urgenţă a Guvernului nr.13/1998 privind restituirea unor bunuri imobile  care au aparţinut comunităţilor cetăţenilor aparţinând minorităţilor naţionale din România;

· ordonanţa de urgenţă a fost elaborată în scopul realizării măsurilor reparatorii de restituire a unei părţi din proprietăţile confiscate, către succesorii celor deposedaţi abuziv de regimurile totalitare din România;
· transmiterea titlului de proprietate către succesorii din cadrul comunităţilor va degreva statul român de obligaţia suportării cheltuielilor de întreţinere şi renovare a clădirilor în cauză, care în mare parte şi-au păstrat destinaţia iniţială.
Având în vedere aceste considerente, membrii comisiei au hotărât, în unanimitate, să propună plenului Camerei Deputaţilor adoptarea proiectului de lege în forma adoptată de Senat.

La şedinţa comisiei au participat 10 deputaţi, din totalul de 15 membri.

În raport de obiectul şi conţinutul său, proiectul de lege face parte din categoria legilor organice.

PREŞEDINTE, 





SECRETAR,

Nicolae Păun 





Florea Buga







Întocmit:

Consilier   Onesia Babeş

